ಬೇಳೆ ಕಾಳು ಖರೀದಿಸ್ತಿದ್ರೆ ಗಮನಿಸಿ – ಬ್ರ್ಯಾಂಡೆಡ್ ಬೇಳೆ ದರ ಏರಿಕೆ

ಬೆಂಗಳೂರು: ಜಿ.ಎಸ್.ಟಿ ಜಾರಿಯಾದ ಮೇಲೆ ಬೇಳೆ ಕಾಳುಗಳ ಬೆಲೆ ಇಳಿಕೆಯಾಗಲಿದೆ ಎಂಬ ಗ್ರಾಹಕರ ನಿರೀಕ್ಷೆ ಉಲ್ಟಾ ಆಗಿದೆ.

ಈ ಮೂಲಕ ದಿನಸಿ ಅಂಗಡಿಗಳು ಗ್ರಾಹಕರಿಗೆ ಜಿ.ಎಸ್.ಟಿ ಶಾಕ್ ನೀಡಿದೆ. ಬ್ರಾಂಡೆಡ್ ಬೇಳೆ ಕಾಳುಗಳ ಬೆಲೆ ಕೆಜಿಗೆ ಐದು ರೂ. ಏರಿಕೆಯಾಗಿದೆ, ಬ್ರಾಂಡೆಡ್ ಅಲ್ಲದೇ ಇರುವ ಬೇಳೆ ಕಾಳುಗಳ ದರ ಇಳಿಕೆಯಾಗಿದೆ, ಇನ್ನು ಕೇಶ ತೈಲ, ಸೋಪು, ಕಾಸ್ಮೆಟಿಕ್ಸ್ ಸೇರಿದಂತೆ ಕೆಲ ಹೆಚ್ಚು ಬೆಲೆ ಏರಿಕೆಯಾದ ಐಟಂಗಳ ಸರಬರಾಜು ಸದ್ಯಕ್ಕೆ ಸ್ಥಗಿತಗೊಂಡಿದೆ.

ಇದನ್ನೂ ಓದಿ: ಟೀ, ಕಾಫಿ, ತಿಂಡಿ ತಿನ್ನೋಕೆ ಹೋಗ್ತಿದೀರಾ..? ನಿಮಗೆ ಕೊಡೋ ಬಿಲ್ ಗಳಲ್ಲಿ ಈ ಬದಲಾವಣೆ ಗಮನಿಸಿ!

ಹೊಸ ಎಂ.ಆರ್.ಪಿ ಬರುವವರೆಗೆ ಹಳೆ ಸ್ಟಾಕ್ ಗಳನ್ನು ಹಳೆ ದರದಲ್ಲಿಯೇ ಮಾರಾಟ ಮಾಡಲಾಗುತ್ತದೆ. ಇನ್ನು ಅಕ್ಕಿ, ಸಕ್ಕರೆ ಧನಿಯಾ ಸೇರಿದಂತೆ ನಾನಾ ದಿನಸಿ ವಸ್ತುಗಳ ಬೆಲೆ ಕೊಂಚ ಏರಿಕೆಯಾಗಿದೆ.

ಇದನ್ನೂ ಓದಿ: ಜಿಎಸ್‍ಟಿಯಿಂದ ಯಾವ್ಯಾವ ವಸ್ತುಗಳು ದುಬಾರಿಯಾಗಲಿವೆ? ಇಲ್ಲಿದೆ ಪೂರ್ಣ ಮಾಹಿತಿ

ಜಿ.ಎಸ್.ಟಿ.ಯಿಂದ ಎಲೆಕ್ಟ್ರಾನಿಕ್ಸ್ ಐಟಂ ದುಬಾರಿಯಾಗಿದೆ. 2000 ರೂ.ನ ಸ್ಟೆಬಿಲೈಸರ್ ಗೆ ಗ್ರಾಹಕರು 14% ಸಿ.ಜಿ.ಎಸ್.ಟಿ ಹಾಗೂ ಎಸ್.ಜಿ.ಎಸ್.ಟಿ.ಯಂತೆ ತಲಾ 218 ರೂ.ಗಳಂತೆ ಒಟ್ಟು 437 ರೂ. ಟ್ಯಾಕ್ಸ್ ಪಾಲಾಗುತ್ತದೆ.